TKACHYTANYAG A BUDAVIDÉKI ÓHARMADKORI ÜLEDÉKEKBEN. 257 



annak a lehetőségére, hogy a Tel. Eoth Lajostól 1871-ben Fehérmegyé- 

 ben Sárszentmiklósnál megfigyelt kis quarctrachytkúp, mely ott a löszből 

 kiüti magát, talán a keresett palreogen vulkán romja ; csakhogy ennek 

 korát nem lehetett meghatározni. 



4-szer. A felsőeocen trachytvulkánnak csupán csak egy kitörésére 

 lehet következtetni a nagykovácsii trachytzárványos konglomerátumból 

 és a kissvábhegyi tufarétegből ; míg az alsóoligocen quarctrachyt vulkán- 

 nak kitörése, a melettáspalával és pteropodásmárgával váltakozó 6 tufa- 

 réteg tanúsága szerint, legalább is hatszor ismétlődhetett. A trachyt- 

 tufával váltakozó márga és agyagpala rétegek nem igen vastagok ugyan, 

 de tekintve anyaguknak eredeti finoman iszapolt voltát és a sűrűn beléjük 

 zárt szerves maradványokat, nagyon valószínű, hogy azoknak leülepedése 

 igen lassan történhetett, és így elég hosszú időközöket jelenthetnek, 

 melyek alatt a trachytvulkán nyugalmi állapotban volt. 



ADATOK 

 A HIDEGSZAMOS KRISTÁLYOS PALÁINAK ISMERETÉHEZ. 



Dl*. SzÁDECZKY GYULÁtÓl. 



(A IV. táblával.) 



Kolozsvár villamos erejét a Hidegszamos esése szolgáltatja. E cél- 

 ból a folyó vizét az Olasztelep alatt épített gáttal a völgy jobb oldalán 

 készült csatornába terelik és 37a km-nyi út után 60 m magasságból 

 ejtik le a Kisriska völgytorkolata fölötti kitágulásban fölállított, tur- 

 binákra. 



Ezt a berendezést most olyan módon bővítik ki, hogy a nappali 

 gyöngébb használatkor föl nem használt vizet a teleptől egy 400 m 

 hosszú alagúton át a szomszédos Riskavölgybe vezetik, a hol raktáro- 

 zás céljából a torkolattól 440 m-re 26*5 m magas völgyzáró gát épül. 

 A Szamosnak és Riskának ilyen módon fölfogott vizét a nagyobb 

 villamos áram fogyasztás idején ugyanazon a csatornán a kibővített 

 újabb turbinákra szándékoznak hozni. 



Kolozsvár Tanácsának kérésére résztvettem 1905-ben a csatorna 

 építésekor egy bizottsági kiszálláson ós ekkor alkalmam volt a nagyob- 

 bára nyilt bevágásban és hat kisebb alagúton vezetett csatorna vál- 

 tozatos kristályos paláit a természetben megismerni. 1907 őszén egy 

 másik bizottsági kiszállás alkalmából ismertem meg a KisRiskába vezető 

 alagútnak és a gátépítéssel kapcsolatos feltárásoknak kőzetét is. 



